BVP M-80

**BVP M-80** je jugoslovensko borbeno vozilo pješadije uvedeno u upotrebu 1979. godine. Nastao je kao ideja jugoslovenskih inžinjera o BVP-u domaće proizvodnje po uzoru na BMP-1. Vozilo je korišteno tokom ratova na prostoru bivše SFRJ.

## Razvoj
Još 1966. godine je uradjena studija o mogucnosti ralizacije savremenog BVP-a u zemlji. Nakon toga 1967. godine urađena je tehničko-ekonomska analiza sa idejnim projektom. Na osnovu ovoga i na osnovu najnovijih vojnopolitičkih kretanja u regionu, pocetkom 1969. god donijeta je odluka da se ide u razvoj borbenog vozila pješadije pod šifrom M-980. Projekat je predviđao vozilo amfibiju, mase 11,2 t (što je tokom razvoja premašeno), a prvobitna zamisao je bila da se ugradi FAMOS-ov motor, koji bi dorađivanjem dostigao minimalno 170&nbsp;kW. Ipak prve serije BVP-a su imale francuski motor firme Hispano Suisa, snage 191&nbsp;kW isti kakav je ugrađivan u njihovo vozilo AMX-10P. U toku 1974. god završena su ispitivanja prototipa i odlučeno je da se izradi nulta serija, za šta je uz idealne uslove bilo potrebno minimalno 18 mjeseci. Posto je naredne godine 1975. u maju bila planirana velika parada povodom 30 godina pobjede nad fasizmom donesena je odluka da se određen broj vozila mora proizvesti do tog vremena. Zadatak je izvšen u zadatom roku i vozilo je uspješno nastupilo na paradi. Tokom 1979. godine prototip je dovršen i interno ispitan, a tokom 1980. godine završno je ispitan i uveden u naoružanje kao Borbeno vozilo pesadije M-80A (BVP M-80A). U toku 1981.  izrađena je nulta serija, nakon okončanja proizvodnje verzije sa francuskim motorom (ukupno je nabavljeno 200 motora). Krajem osamdesetih radilo se na razvoju znatno naprednije verzije BVP M-80A1.

## Opis
Vozilo je pogonjeno Mercedesovim motorom OM-403 kojeg je pod licencom proizvodio sarajevski FAMOS, motor se nalazi u prednjem desnom dijelu trupa vozila, a u prednjem lijevom dijelu vozila je smješten vozač. Iza vozača se nalazi komandir vozila, a u sjedištu kupole operater topa. Stražnji dio trupa je namijenjen za smještaj sedmočlane posade. Debljina oklopa s prednje strane je 14&nbsp;mm i štiti od zrna kalibra 20&nbsp;mm ispaljenih s daljine od 100 m. Bočni oklop debljine 9&nbsp;mm štiti od pancirnih zrna kalibra 7,62&nbsp;mm ispaljenih sa udaljenosti od 100 m. Osnovno oružje predstavlja top 20&nbsp;mm M55, vozilo je još naoružano suspregnutim mitraljezom PKMT 7.62&nbsp;mm te dva lansera protivoklopnih raketa 9K11 Maljutka. S bočnih strana se nalaze puškarnice iz kojih može otvoriti vatru posada unutar vozila. BVP M-80 posjeduje amfibijske sposobnosti, što znači da može forsira i vodene površine brzinom 7.8&nbsp;km/h. Vozilo posjeduje NBH zaštitu koja funkcionira na principu nadpritiska, te protivpožarnu zaštitu, dimna zavijesa nastaje  ubrizgavanjem goriva u ispušnu cijev motora i grijač. Posada napušta vozilo pomoću dvoje vrata u stražnjem dijelu vozila.

## Verzije
thumb|lijevo|BVP M-80A
* **M-80** - prva standardna proizvodna verzija. Proizvedeno je samo manji broj.
* **M-80A** - standardna verzija s poboljšanim motorom i drugim manjim poboljšanjima, te ugrađenom kupolom.
* **M-80AI** - izviđačka verzija **M-80A1**, samo je prototip izgrađen.
* **M-80A KČ** - komandno vozilo, izgrađeno na osnovi **M-80A** s komunikacijskim sistemom. Bilo je u serijskoj proizvodnji.
* **M-80A KB** - verzija namjenjena kao komandno vozilo oklopno-mehaniziranih bataljona. Bilo je u serijskoj proizvodnji.
* **VK-80A** - namjenjeno za komandno vozilo brigade. Naoružano je samo mitraljezom kalibra 7,62&nbsp;mm.  Izrađeno je samo nekoliko u prvoj proizvodnoj seriji.
* **M-80A LT** - lovac tenkova s POLO M-83 kupolom, koja je već korištena na BOV-u i ima šest lansera za 9M14 Maljutka.
* **Sava M-90**
* **SPAT 30/2** - samohodni protivavionski top.
* **M-80A Sn** -  sanitetsko vozilo bez kupole. Posada se sastoji od vozača i tri bolničara. Može prevesti 4 ležeća i 8 sjedeća pacijenta.
* **MOS** - samohodni minopolagač.
* **M-98 Vidra** - srpska verzija s dvocijevnim 20&nbsp;mm topom.

## Korisnici
* 128
* 128
* 52
* 550
* 35 donirano od Slovenije

## Reference
## Vanjski linkovi
*Borbeno vozilo pešadije M-80A, RTS emisija Dozvolite - Zvanični kanal

Kategorija:Borbena vozila pješadije‎